wickkiey/tamil-wikipedia-chunked huggingface dataset:
# வெள்ளைப் பூக்கள்

**வெள்ளைப் பூக்கள்** (Vellai Pookal) விவேக் இளங்கோவன் இயக்கிய 2019 இந்திய தமிழ் மொழி குற்றம் - திரில்லர் படம் . இப்படத்தில் விவேக், சார்லி, தேவ், பூஜா தேவரியா மற்றும் பெய்ஜ் ஹென்டர்சன் ஆகியோர் நடித்துள்ளனர், மேலும் சியாட்டலை தளமாகக் கொண்ட சிந்துஸ் கிரியேஷன்ஸ் என்ற கலைக் குழுவால் தயாரிக்கப்படுகிறது. 2019 இந்திய பொதுத் தேர்தல் தொடங்கிய ஒரு நாளுக்குப் பிறகு, படம் 19 ஏப்ரல் 2019 அன்று வெளியிடப்பட்டது. படத்தின் தலைப்பு *கண்ணதில் முத்தமிட்டல்* படத்தின் ஒரு பாடலில் இருந்து எடுக்கப்பட்டது.
# வெள்ளைப் பூக்கள்

## கதை

இப்படத்தின் கதை இரண்டு இணையான தடங்களில் செல்கிறது. ஒரு தடத்தில் ருத்ரன் காவல் துறை அதிகாரியாக இருக்கிறார். பணி ஓய்வு பெறும் முன்னர் ஒரு கொலை குற்றத்தில் குற்றவாளியை சிறப்பாக விசாரணை செய்து பிடிக்கிறார். பின்னர் பணி ஓய்வு பெறுகிறார். அவருக்கு மனைவி யில்லை. பணி ஓய்வு பெற்ற பின்பு அமெரிக்காவில் பணிபுரியும் தனது மகன் தேவுடம் சிறிது காலம் சென்று தங்குகிறார். தேவ் தனது தந்தைக்கு தெரிவிக்காமல் அமெரிக்காவிலேயே ஆலிஸ் ஹார்லின் என்னும் அமெரிக்க பெண்ணை மணமுடிக்கிறார். இதனால் ருத்ரனுக்கு தேவ் மற்றும் ஆலிஸ் ஹார்லின் மீது கோபமாக இருக்கிறார். தேவ் உடன் வேலை செய்யும் ரம்யாவின் தந்தை பாரத்தாசனுடன் ருத்ரனுக்கு பழக்கம் ஏற்பட்டு நண்பர்கள் ஆகிறார்கள். காவல் துறையில் இருந்து ஓய்வு பெற்றுவிட்டாலும் ருத்ரனால் தனது பார்வை செயல் திறன் மற்றும் சுற்று நடக்கும் எல்லா சம்பவங்களையும் ஒரு காவல் துறை கண்ணோட்டத்துடன் பார்க்கிறார். அக்கம் பக்கம் உள்ள வீடுகளில் நடக்கும் சம்பவங்களையும் கூர்ந்து பார்க்கிறார்.  
இன்னொரு தடத்தில் அமெரிக்காவில் தாய் மற்றும் சிறு வயது மகளை ஒருவன் சித்திரவதை செய்கிறான். தாய் உடல் நலமின்றி படுத்த படுக்கையாக இருக்கிறார்.
# வெள்ளைப் பூக்கள்

## நடிகர்கள்

- டி.சி.பி ருத்ரன் கணேசனாக விவேக்
- பாரதிதாசனாக சார்லி (*"பாரதி")*
- தேவ் (முன்பு அபிநவ் என்று அழைக்கப்பட்டார்) அஜய் ருத்ரான்
- ரம்யா பாரதிதாசனாக பூஜா தேவரியா
- ஆலிஸ் ஹார்லினாக பைஜ் ஹென்டர்சன்
- நிக்கோல் பர்காக கேப்ரியல் காஸ்ட்ரோனோவர்
- ஜெஃப் ஆக டைலர் ராய் ராபர்ட்ஸ்
- மேரியாக பெய்டன்-ஜஸ்டின்
- மீனா பாரதிதாசனாக சுதா ராஜசேகரன்
- போலீஸ் கமிஷனராக கஜராஜ்
# வெள்ளைப் பூக்கள்

## படமாக்கம்

சியாட்டில் பெருநகரப் பகுதியில் WNP-3 மற்றும் WNP-5 (பொதுவாக சாட்சோப் அணுமின் நிலையம் என்று அழைக்கப்படுகிறது) மற்றும் சென்னையில் பல இடங்களில் *வெள்ளைப் பூக்கள்* படமாக்கப்பட்டது.
# வெள்ளைப் பூக்கள்

## ஒலிப்பதிவு

படத்தில் எல்லா பாடல்களுக்கும் இசையமைத்தவர் ராம்கோபால் கிருஷ்ணராஜு. பாடல் வரிகள் எழுதியவர் மதன் கார்க்கி.
# வெள்ளைப் பூக்கள்

## வெளியீடு

படத்தின் முதல் தோற்றத்தை நடிகர் சூர்யா 22 மார்ச் 2019 அன்று வெளியிட்டார். இந்த படம் ஏப்ரல் 12 ஆம் தேதி, தமிழ் புத்தாண்டு வார இறுதியில், பெலீவில், ஐக்கிய அமெரிக்கா மற்றும் 19 ஏப்ரல் 2019 அன்று இந்தியாவில் வெளியிடப்பட்டது.  
படத்தின் முன்னோட்டம் 26 மார்ச் 2019 அன்று வெளியிடப்பட்டது.  
படம் 19 ஏப்ரல் 2019 அன்று வெளியிடப்பட்டது. படம் வெளியானதும் விமர்சகர்கள் மற்றும் பார்வையாளர்களால் நல்ல வரவேற்பைப் பெற்றது. *ஆனந்த விகடன்* 100 க்கு 43 படத்தை மதிப்பிட்டது. இது அதன் சமகால வெற்றிகளான *துருவங்கல்* *பதினாறு* மற்றும் *ராட்சசன்* ஆகிய படங்களுக்கு இணையாக இருப்பதாகக் *கூறிப்பட்டது* . எழுத்து, நடிப்பு, ஒளிப்பதிவு, பின்னணி இசை, தொகுப்பு வடிவமைப்பு, தயாரிப்பு மற்றும் இயக்கம் உள்ளிட்ட அனைத்து துறைகளும் ஊடக நிறுவனங்கள் மற்றும் விமர்சகர்களால் பாராட்டப்பட்டன.  
போட்டி இருந்தபோதிலும், இந்த படம் திரையரங்குகளில் இந்தியாவிலும் உலகெங்கிலும் இரண்டாவது வாரத்திலும் சிறப்பாக இயங்கியது.
# மெனிங்கோகோகல் தடுப்பூசி

**மெனிங்கோகோகல் தடுப்பூசி** (*Meningococcal vaccine*) நைசீரியா மெனிங்கிடிடிஸால் ஏற்படும் தொற்றுநோயைத் தடுக்கப் பயன்படுத்தப்படும் எந்தவொரு தடுப்பூசிகளையும் குறிக்கிறது. பின்வரும் சில அல்லது அனைத்து வகையான மெனிங்கோகோகசுக்கு எதிராக வெவ்வேறு பதிப்புகள் பயனுள்ளதாக இருக்கும்: A, C, W135 மற்றும் Y. தடுப்பு மருந்துகள் குறைந்தது இரண்டு ஆண்டுகளுக்கு 85 முதல் 100% வரை திறனுள்ளதாக இருக்கும். அவை தசை அல்லது தோலின் கீழ் ஊசி மூலம் கொடுக்கப்படுகின்றன.நோய்த்தாக்கும் ஆபத்து குறைவாக உள்ள நாடுகளில், அதிக ஆபத்துள்ள மக்கள் குழுக்களுக்கு நோய்த்தடுப்பு ஊசி போட வேண்டும் என்றும் அவர்கள் பரிந்துரைக்கின்றனர். ஆஃப்பிரிக்க மூளைக்காய்ச்சல் பரவல் உள்ள இடங்களில், ஒன்று முதல் முப்பது வயது வரையிலான அனைவருக்கும் மெனிங்கோகோகல் A கான்ஜுகேட் தடுப்பூசி மூலம் நோய்த்தடுப்பு மருந்துகள் வழங்குவதற்கான முயற்சிகள் தொடர்ந்து நடைபெற்று வருகின்றன. கனடா மற்றும் அமெரிக்காவில் நான்கு வகைகளுக்கும் எதிரான தடுப்பூசிகள் பதின்வயதினர் மற்றும் அதிக ஆபத்தில் உள்ள மக்களுக்கு வழக்கமாகப் பரிந்துரைக்கப்படுகின்றன. ஹஜ் யாத்திரைக்காக மெக்காவுக்குச் செல்லும் மக்களுக்கும் அவை வழங்கப்பட வேண்டும்.  
பாதுகாப்பாக இருப்பது எப்போதுமே நல்லது. சிலருக்கு ஊசி போட்ட இடத்தில் வலி மற்றும் சிவத்தல் ஏற்படலாம். கர்ப்பக் காலத்தில் பயன்படுத்துவதும் பாதுகாப்பானதுதான். பத்து லட்சத்தில் ஒருவருக்கு மட்டுமே கடுமையான ஒவ்வாமை நிகழ்கின்றது.  
முதல் மெனிங்கோகோகல் தடுப்புப்பூசி 1970களில் வெளியிடப்பட்டது. இது உலகச் சுகாதார அமைப்பின் அத்தியாவசிய மருந்துகளின் பட்டியலில் சேர்க்கப்பட்டுள்ளது, அதாவது ஓர் அடிப்படைச் சுகாதார அமைப்பில் தேவைப்படும் மிகவும் முக்கியமான மருந்தாகும். மொத்தச் செலவானது 2014 ஆம் ஆண்டு நிலவரப்படி ஒரு மருந்தளவிற்கு 3.23 முதல் 10.77 அமெரிக்க டாலர்கள் ஆகும். அமெரிக்காவில் ஒரு தொகுதிக்கு 100 முதல் 200 அமெரிக்க டாலர்கள் செலவாகும்.
# சிஞ்சார்

**சிஞ்சார்** (**Sinjar**) நகரத்தை **சிங்கால்** (**Shingal**) எனும் அழைப்பர். (, , இந்நகரம் ஈராக்கின் வடக்கில் நினிவே மாகாணத்தில், சிஞ்சார் மாவட்டத்தில், சிஞ்சார் மலையடிவாரத்தில் 522 மீட்டர் உயரத்தில் உள்ளது. 2013-ஆம் ஆண்டின் மக்கள்தொகை கணக்கெடுப்பின்படி,இந்நகரத்தின் மக்கள்தொகை 88,023. சிஞ்சார் நகரம் பெரும்பாலான யசீதி மக்களின் தாயகமான உள்ளது. மேலும் சிஞ்சார் மலைகள் யசீதி மக்களின் புனித மலையாக உள்ளது.  
யசீதி மக்களின் புனித ஆலயம்]]
# சிஞ்சார்

## வரலாறு

கிபி இரண்டாம் நூற்றாண்டில் உரோமைப் பேரரசு இந்நகரத்தை கைப்பற்றி, இராணுவத்தளம் அமைத்து **சிங்காரா** என பெயரிட்டனர். கிபி 360-இல் சாசானியப் பேரரசு இந்நகரைக் கைப்பற்றினர். கிபி 6-ஆம் நூற்றாண்டில் இந்நகரம் இசுலாமிய படையெடுப்புகளால் கலீபா இராச்சியத்தில் இணைக்கப்பட்டது.  
2014-இல் இசுலாமிய அரசுப் படைகள் சிஞ்சார் நகரத்தைக் கைப்பற்றி, அங்கு வாழ்ந்த ஆயிரக்கணக்கான யசீதி மக்களை கொன்று குவித்ததுடன், யசீதி பெண்களை பாலியல் அடிமைகளாக பிடித்து வைத்துக் கொண்டனர்.  
ப் படைகளிடமிருந்து சிஞ்சார் நகரத்தை மீட்ட போது நகரத்தின் காட்சி]]  
13 நவம்பர் 2014-இல் இசுலாமிய அரசுப் படைகளிடமிருந்து சிஞ்சார் நகரத்தை ஐக்கிய அமெரிக்காவின் சிறப்புப் படைகளின் உதவியுடன் குர்திஸ்தான் மற்றும் யசீதிப் படைகள் கைப்பற்றினர்.
# சிஞ்சார்

## தன்னாட்சி

படையினர்]]
ஆகஸ்டு 2017-இல் யசீதி மக்கள் சிஞ்சார் பகுதியை தன்னாட்சி பிரதேசமாக அறிவித்தனர். யசீதி மக்கள்  
இதனால் சிஞ்சார் நகர யசீதி மக்கள் குர்து படைகளுக்கும், ஈராக்கிய படைக்களுக்கும் இடையே பந்தாடப்பட்டனர்.
# சிஞ்சார்

## இதனையும் காண்க

- சிஞ்சார் மலைகள்
- யசீதி மக்கள்
- குர்து மக்கள்
# நட்பு நாள்

**November 28 நட்பு நாள்** (Friendship Day) என்பது பல நாள் நட்பிற்காக கொண்டாடப்படும் தினம் ஆகும். (அரபு : اليوم الدولي للصداقة, சீன மொழி: 国际友谊日, பிரஞ்சு: *Journée internationale de l’amitié*, செருமானிய மொழி: *Internationaler Tag der Freundschaft*, போர்த்துகேய மொழி: *Dia do Amigo*, உருசிய மொழி: Международный день дружбы, கன்னடம்: ಸ್ನೇಹಿತರ ದಿನಾಚರಣೆ.., எசுப்பானியம்: *Día del Amigo*, உருது: عالمی یوم دوستی, இந்தி: मित्रता दिवस, வங்காள மொழி: বন্ধুত্ব দিবস, தெலுங்கு : స్నేహితుల దినోత్సవం, கொங்கனி: मित्रताचो दिस)  
<span> </span><span>நட்பு நாள் வெவ்வேறு நாடுகளில் வெவ்வேறு தினங்களில் கொண்டாடப்படுகின்றது. முதன் முதலில் 1958 ஆம் ஆண்டு நட்பு நாள் கொண்டாடப்பட முன்மொழியப்பட்டது. 2011 ஆம் ஆண்டு ஐக்கிய நாடுகளின் பொதுச் சபை சூலை 30 ஆம் திகதியை சர்வதேச நட்பு நாளாக அதிகாரப்பூர்வமாக அறிவித்தது. </span><span>இருப்பினும் இந்தியா உட்பட சில நாடுகள் ஆகத்து மாதத்தின் முதல் ஞாயிற்றுக் கிழமை<nowiki/>யை நட்பு நாளாக கொண்டாடுகின்றன.</span><span> நேபாளத்தில் சூலை 30 ஆம் திகதியும், ஒகையோ<nowiki/>வின் ஒபர்லனில் ஏப்ரல் 9 ஆம் திகதியும் நட்பு நாள் கொண்டாடப்படுகின்றது.</span>
# நட்பு நாள்

## வரலாறு

1998 ஆம் ஆண்டு நட்பு நாளை முன்னிட்டு, ஐ.நா. பொதுச்செயலாளர் கோஃபி அன்னனின் மனைவி நானே அன்னன், வின்னி தி பூஹை ஐக்கிய நாடுகள் சபையின் உலக நட்பு தூதராக நியமித்தார். இந்த நிகழ்வை ஐ. நா பொது தகவல் மற்றும் டிஸ்னி எண்டர்பிரைசஸ் இணைந்து வழங்கியது. மேலும் கேத்தி லீ கிஃபோர்டு தொகுத்து வழங்கினார்.  
இந்த தினத்தில் நண்பர்கள் தங்களுக்கு இடையே பரிசுப் பொருட்களை பரிமாறிக் கொள்கின்றனர். இந்தியா, நேபாளம், வங்காளதேசம், தென் அமெரிக்கா<nowiki/>வின் சில பகுதிகளில் நண்பர்கள் ஒருவருக்கொருவர் நட்புக் கயிறுகளை பரிசளித்து கொள்ளுதல் பிரபலமானதொன்றாகும். தகவல் தொழினுட்பத்தின் வளர்ச்சிக்கு பிறகு நட்பு நாள் சமூக வலைத்தளங்களில் கொண்டாடப்படுகின்றது. 27 சூலை 2011 இல் ஐ. நா சபையின் 65 ஆவது அமர்வு சூலை 30 ஆம் திகதியை சர்வதேச நட்பு நாள் என்று அறிவித்தது.  
உலக நட்பு தினத்தின் யோசனை முதன்முதலில் ஜூலை 20, 1958 அன்று டாக்டர் ரமோன் ஆர்ட்டெமியோ பிராச்சோவால் பராகுவேவின் அசுன்சியனுக்கு வடக்கே 200 மைல் தொலைவில் பராகுவே நதியில் உள்ள பியூர்டோ பினாஸ்கோ என்ற நகரத்தில் நண்பர்களுடனான இரவு விருந்தின் போது முன்மொழியப்பட்டது. அப்போதிருந்து, ஜூலை 30 ஆம் திகதி ஒவ்வொரு ஆண்டும் பராகுவேயில் நட்பு தினமாக கொண்டாடப்படுகிறது. மேலும் இதை பல நாடுகள்ஏற்றுக்கொண்டன.  
ஜூலை 30 ஐ உலக நட்பு தினமாக அங்கீகரிக்க உலக நட்புக்கான அமைப்பொன்று பல ஆண்டுகளாக ஐக்கிய நாடுகள் சபையை வற்புறுத்தியது. இறுதியாக மே 20 அன்று, ஐக்கிய நாடுகள் சபையின் பொதுச் சபை ஜூலை 30 ஐ சர்வதேச நட்பு தினமாக நியமிக்க முடிவு செய்தது. கல்வி மற்றும் பொது விழிப்புணர்வை அதிகரிக்கும் நடவடிக்கைகள் உட்பட, உள்ளூர், தேசிய மற்றும் பிராந்திய சமூகங்களின் கலாச்சாரம் மற்றும் பழக்கவழக்கங்களின்படி சர்வதேச நட்பு தினத்தை கடைபிடிக்க அனைத்து உறுப்பு நாடுகளையும் கேட்டுக் கொண்டது.
# நட்பு நாள்

## உலக நாடுகளில் நட்பு நாள்

- ஆர்ஜன்டினா , பிரேசில் , ஸ்பெயின் மற்றும் உருகுவே ஆகிய நாடுகளில் , நட்பு நாள் (அல்லது நண்பர்கள் தினம்) ஜூலை 20 அன்று கொண்டாடப்படுகிறது. அர்ஜென்டினா , பிரேசில் , ஸ்பெயின் மற்றும் உருகுவே ஆகிய நாடுகளில் , நட்பு நாள் (அல்லது நண்பர்கள் தினம்) ஜூலை 20 அன்று கொண்டாடப்படுகிறது.
- வங்காளதேசம் , இந்தியா , மலேசியா மற்றும் ஐக்கிய அரபு அமீரகத்தில் நட்பு தினம் ஒவ்வொரு ஆண்டும் ஆகத்து முதல் ஞாயிற்றுக்கிழமை கொண்டாடப்படுகின்றது. இளைஞர்கள் வாழ்த்துக்கள் / குறுஞ்செய்திகளைப் பரிமாறிக்கொண்டு நட்பு நாளை கொண்டாடுகிறார்கள்.
- பொலிவியா நட்பு தினம் ஜூலை 23 அன்று கொண்டாடப்படுகிறது.
- ஈக்வடொர், வெனிசுலா, பின்லாந்து, எசுடோனியா மற்றும் மெக்சிகோ ஆகிய நாடுகளில் நட்பு நாள் பெப்ரவரி 14 ஆம் திகதி கொண்டாடப்படுகின்றது.
- பராகுவேயில், ஜூலை 30 ஆம் தேதி நெருங்கிய நண்பர்கள் மற்றும் அன்பானவர்களுக்கு இடையில் பரிசுகளை வழங்கிக் கொள்கிறார்கள். மேலும் கொண்டாட்டங்கள் பெரும்பாலும் கேளிக்கை இரவு விடுதிகளில் நடைபெறுகின்றன.
- 2009 ஆம் ஆண்டு முதல், பெரு<nowiki/>வில் சூலை முதல் சனிக்கிழமை<nowiki/>யன்று நட்பு நாள் கொண்டாடுகிறது. இந்த நாளை பீர் பிராண்ட் பில்சன் காலாவ் முன்மொழிந்தார். உண்மையான நட்பை அங்கீகரித்து அதன் கொண்டாட்டத்தை காதலர் தினத்திலிருந்து வேறுபடுத்துவதே இதன் நோக்கம் ஆகும்.
- அமெரிக்கா பிப்ரவரி 15 அன்று நட்பு தினத்தை கொண்டாடுகிறது.
# புரோசன் பீவர்

**புரோசன் பீவர்** (Frozen Fever) என்பது 2015 ஆம் ஆண்டு வால்ட் டிஸ்னி அனிமேஷன் ஸ்டுடியோஸ் தயாரித்து வால்ட் டிஸ்னி பிக்சர்ஸ் வெளியிட்ட அமெரிக்க கணினி-அனிமேஷன் இசை கற்பனை குறும்படம் ஆகும். இத் திரைப்படம் 2013 ஆம் ஆண்டு வெளிவந்த புரோசன் திரைப்படத்தை மையமாக கொண்டு வெளிவந்த குறும் படமாகும். இக் குறும்படம் கிறிஸ்டாஃப் , ஸ்வென் மற்றும் ஓலாஃப் ஆகியோரின் உதவியுடன் எல்சா, அன்னாவிற்கு வழங்கிய பிறந்தநாள் விருந்தின் கதையைச் சொல்கிறது. கிறிஸ் பக் மற்றும் ஜெனிபர் லீ ஆகியோரின் இயக்கத்திலும், புரோசன் திரைப்படத்தில் நடித்த கிறிஸ்டன் பெல் , இடினா மென்செல் , ஜொனாதன் கிராப் மற்றும் ஜோஷ் காட் நடிப்பிலும் வெளிவந்தது.  
<span>இந்த குறும் படத்தின் தயாரிப்பு பணிகள் 2014 ஆம் ஆண்டு சூன் மாதம் தொடங்கியது. 2015 ஆம் ஆண்டு மார்ச் 13 ஆம் திகதி வால்ட் டிஸ்னியின் சிண்ட்ரல்லா திரைப்படத்துடன் திரையரங்குகளில் திரையிடப்பட்டது. விமர்சகர்களிடம் இருந்து நேர்மறையான விமர்சனங்களப் பெற்றது. கிறிஸ்டன் ஆண்டர்சன்-லோபஸ் மற்றும் ராபர்ட் லோபஸ் ஆகியோரின் புதிய பாடலான " *மேக்கிங் டுடே எ பெர்பெக்ட் டே* " பாடல் பாராட்டுக்களை பெற்றது.</span>
# புரோசன் பீவர்

## கதைச்சுருக்கம்

கிறிஸ்டாஃப் , ஸ்வென் மற்றும் ஓலாஃப் ஆகியோரின் உதவியுடன் அன்னாவிற்கு பிறந்தநாள் விழா கொண்டாட எல்சா திட்டமிடுகிறார். எல்சாவிற்கு சளி பீடித்திருக்கின்றது. எல்சா ஒவ்வொரு முறை தும்மும் போதும் அவரை அறியாமல் சிறிய பனி பொம்மைகள் உருவாகின்றார்கள். சிறிய பனி பொம்மைகள் கிறிஸ்டாப்பின் எதிர்ப்பை மீறி பிறந்தநாள் விருந்தின் அலங்காரங்களை அகற்றத் தொடங்குகிறார்கள். எல்சா அன்னாவை ஆச்சிரியப்படுத்துவதற்காக பல பரிசுப் பொருட்களை வழங்க அழைத்துச் செல்கிறார். கிறிஸ்டாஃப், ஸ்வென் மற்றும் ஓலாஃப் பனிபொம்மைகளை கட்டுப்படுத்தவும், அன்னா மற்றும் எல்சா திரும்பி வருவதற்குள் அலங்காரங்களை சரிசெய்யவும் முயற்சி செய்கிறார்கள். இதற்கிடையில், எல்சாவின் நிலை விரைவாக மோசமடைகிறது. மேலும் அவர் காய்ச்சலால் மயக்கமடைகிறார். எல்சா ஒரு கடிகார கோபுரத்திலிருந்து விழப் பார்க்கிறார். அன்னா அவரை ஓய்வெடுக்கச் சொல்கிறார். அன்னாவின் பிறந்த நாளை கொண்டாட முடியாமல் போனதற்காக எல்சா அன்னாவிடம் மன்னிப்பு கேட்கிறார். இருவரும் கோட்டைக்கு திரும்பிச் செல்கின்றனர். கோட்டையின் கதவுகள் திறக்கப்படும் போது கிறிஸ்டாஃப், ஓலாஃப், ஸ்வென் மற்றும் சிறிய பனிபொம்மைகள் மலை போல் குவிந்து இருக்க அன்னா ஆச்சிரிப்படுகிறார். எல்சா மீண்டும் தும்முகிறார். அவர் தும்மும் போது வெளிப்படும் பனி பொம்மைகளை பார்க்கிறார். எல்சா அன்னாவின் எதிர்ப்பை மீறி ஊதி ஒன்றில் ஊதுகிறார் அதனால் பெரிய பனி பந்தொன்று உருவாகின்றது. அது தீவொன்றில் வேலை செய்யும் ஹான்ஸ்சை தாக்குகிறது. (ப்ரோசன் திரைப்படத்தில் எல்சாவிற்கு இழைத்த துரோகத்திற்கு தண்டனையாக தொழுவத்தை சுத்தம் செய்கிறார்) . பிறகு எல்சா அன்னாவின் கவனிப்பில் ஓய்வெடுக்க, கிறிஸ்டாஃப் மற்றும் ஸ்வென் சிறிய பனி பொம்மைகளை எல்சாவின் பனி அரண்மனைக்கு அழைத்துச் செல்கிறார்கள். அங்கு பனி அரண்மனை காவலராக மார்ஷ்மெல்லோ (பெரிய பனிமனிதன்) இருக்கின்றது.
# புரோசன் பீவர்

## நடிகர்கள்

- அன்னா - கிறிஸ்டன் பெல்
- எல்சா - இடினா மென்சல்
- கிறிஸ்டாப் - ஜொனாதன் கிராஃப்
- ஓலாஃப் - ஜோஷ் காட்
- ஓக்கன் - கிறிஸ் வில்லியம்ஸ்
- ஹான்ஸ் - சாண்டினோ ஃபோண்டனா
- மார்ஷ்மெல்லோ - பால் பிரிக்ஸ்
# புரோசன் பீவர்

## தயாரிப்பும் வெளியீடும்

2014 செப்டம்பர் 2 இல் வால்ட் டிஸ்னி அனிமேஷன் ஸ்டூடியோ<nowiki/>வின் தலைமை படைப்பாக்க அதிகாரி புரோசன் திரைப்படத்தை மையமாக கொண்ட பாடலுடன் கூடிய குறும்படமொன்று வெளியிடப்படும் என்று அறிவித்தார். அதே நாளில் வெரைட்டி சஞ்சிகை இந்த குறும்படம் 2015 ஆம் ஆண்டின் தொடக்கத்தில் வெளியிடப்படும் என்றும், கிறிஸ் பக், ஜெனிபர் லீ இயக்குனர்கள் எனவும் , பீட்டர் டெல் வெச்சோ தயாரிப்பாளர் என்றும், கிறிஸ்டன் ஆண்டர்சன் லோபஸ், ராபர்ட் லோபஸின் புதிய பாடலுடன் வெளிவரும் என்றும் தெரிவித்தது.2014 திசம்பர் 3 இல் இந்த குறும்படம் வால்ட் டிஸ்னி<nowiki/>யின் சிண்ட்ரெல்லா திரைப்படத்துடன் 2015 மார்ச் 13 ஆம் திகதி வெளிவரும் என்று அறிவிக்கப்பட்டது.
# எர்பியம்(III) ஆக்சைடு

**எர்பியம்(III) ஆக்சைடு** (*Erbium(III) oxide*) என்பது Er<sub>2</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலாந்தனைடு உலோகமான எர்பியத்திலிருந்து இது தொகுப்பு முறையில் தயாரிக்கப்படுகிறது. 1843 ஆம் ஆண்டு காரல் குசுடாப் மொசாண்டரால் எர்பியம்(III) ஆக்சைடு பகுதியாக தனித்துப் பிரிக்கப்பட்டது. 1905 ஆம் ஆண்டு சியார்ச்சசு உர்பெயின் மற்றும் சார்லசு யேம்சு ஆகியோர் இதை தூய்மையான நிலையில் பிரித்து தயாரித்தனர் ஒரு கனசதுரப் படிக அமைப்பைக் கொண்ட இச்சேர்மம் இளஞ்சிவப்பு நிறத்தைக் கொண்டுள்ளது. சில நிபந்தனைகளின் கீழ் எர்பியம் ஆக்சைடு ஓர் அறுகோண வடிவத்தையும் கொண்டிருக்க வாய்ப்பிருக்கிறது. எர்பியம் ஆக்சைடை உள்ளிழுக்கும்போதும், வாய்வழியாக எடுத்துக் கொள்ளும்போதும் அல்லது பெரிய அளவில் இரத்த ஓட்டத்தில் செலுத்தப்படும்போதும் அது நச்சுத்தன்மையுடையதாகிறது. மனிதர்களுக்கு குறைந்த செறிவுகளில் எர்பியம் ஆக்சைடுகளின் தாக்கம் நீண்ட காலமாக தீர்மானிக்கப்படாமல் இருந்தது
# எர்பியம்(III) ஆக்சைடு

## வினைகள்

காற்றில் மெல்ல மெல்ல எர்பியம் உலோகம் ஒளிமங்குகிறது. காற்றுடன் சேர்ந்து எரிந்து எர்பியம்(III) ஆக்சைடாக மாறுகிறது. இம்மாற்றம் கீழ் கண்ட சமன்பாட்டின் வழியாக காட்டப்பட்டுள்ளது.
:4 Er + 3 O2 → 2 Er2O3.[5]  
நீரில் இது கரையாது ஆனால் கனிம அமிலங்களில் கரையும். சுற்றுச்சூழலிலுள்ள ஈரத்தையும் கார்பன் டை ஆக்சைடையும் ஈர்த்துக் கொள்ளும். அமிலங்களுடன் வினைபுரிந்து தொடர்புடைய எர்பியம்(III) உப்புகளை உருவாக்கும்.
# எர்பியம்(III) ஆக்சைடு

## பயன்கள்

எர்பியம் ஆக்சைடின் பயன்பாடுகள் அவற்றின் மின்னியல், ஒளியியல் மற்றும் ஒளிமின்னழுத்த பண்புகள் காரணமாக வேறுபடுகின்றன. Er+3 உடன் நானோ அளவிலான கலப்படப் பொருட்கள் அதிக ஆர்வத்தைத் தருகின்றன, ஏனெனில் அவை சிறப்புத்துகள் அளவைச் சார்ந்த ஒளியியல் மற்றும் மின்னியல் பண்புகளைக் கொண்டுள்ளன எர்பியம் ஆக்சைடு கலப்படம் செய்யப்பட்ட நானோ துகள்கள் காட்சி நோக்கங்களுக்காக கண்ணாடி அல்லது நெகிழிகளில் மின் திரை போல சிதறடிக்க முடியும். நானோ துகள்களின் புரவல படிகப்பின்னல்களில் Er+3 மின்னணு மாற்ற நிறமாலையுடன் இணைக்கப்பட்ட கார்பன் நானோகுழாய்களிலுள்ள நீரிய கரைசலில் உருவாக்கப்பட்ட மீயொலி வடிவவியல் பசுமை வேதியியலில் ஒளிமின்னழுத்த நானோ துகள்களின் தொகுப்புக்கு மிகுந்த வாய்ப்பை அளிக்கிறது. உயிரிமருத்துவத்தில் பயன்படுத்தப்படும் மிக முக்கியமான அரிய மண் உலோகங்களில் எர்பியம் ஆக்சைடும் ஒன்றாகும். கார்பன் நானோகுழாய்களில் உள்ள எர்பியம் ஆக்சைடு நானோ துகள்களின் கதிரியக்க ஒளிர்வுப்பண்பு உயிரியமருத்துவ பயன்பாடுகளில் பயனுள்ளதாக இருக்கும். எடுத்துக்காட்டாக, எர்பியம் ஆக்சைடு நானோ துகள்கள் உயிரியப்படமாக்கலில் நீர்வாழ் மற்றும் நீர் அல்லாத ஊடகங்களாக விநியோகிக்க அவற்றின் மேற்பரப்பை மாற்றியமைக்க முடியும்.அணுக்கரு எரிபொருளிலும் நியூட்ரான் நச்சாக எர்பியம் ஆக்சைடு பயன்படுத்தப்படுகிறது.
# மட்பாண்ட புதிய கற்காலம்

**மட்பாண்ட புதிய கற்காலம்** (**Pottery Neolithic** (சுருக்கமான: **PN**) (**காலம்:கிமு 6,400 - கிமு 3,500**) மட்பாண்டத்திற்கு முந்தைய புதிய கற்காலம் (ஆ)-வுக்குப் பின்னர் மேற்காசியாவின் வளமான பிறை பிரதேசத்தில், குறிப்பாக புறாத்து ஆறு மற்றும் டைகிரிசு ஆறுகள் பாயும் வடமேற்கு மற்றும் வடமத்திய மெசொப்பொத்தேமியாவில் கிமு 6,400 முதல் கிமு 3,500 வரை நீடித்தது.இக்காலத்தில் தற்கால தென் துருக்கியில் ஹலாப் பண்பாடும், வடக்கு சிரியா மற்றும் மெசொப்பொத்தேமியாவில் உபைது பண்பாடும் செழித்து விளங்கியது. மட்பாண்ட புதிய கற்காலம் கிமு 6,400 துவங்கி கிமு 3,500 முடிகிறது. மட்பாண்ட புதிய கற்காலத்திற்குப் பின்னர் செப்புக் காலம் கிமு 4500-இல் துவங்குகிறது. அதன் பின்னர் கிமு 3,500-இல் துவங்கிய வெண்கலக் காலத்தில் எழுத்து முறைகள் கண்டுபிடிக்கப்பட்டது.  
தொல்லியல் அறிஞர்கள் மட்பாண்டத்திற்கு முந்தைய புதிய கற்காலத்தை இரண்டாகப் பிரிப்பர். அவைகள்: மட்பாண்டத்திற்கு முந்தைய புதிய கற்காலம் (அ) (**Pottery Neolithic A** -**PNA**) மற்றும் மட்பாண்டத்திற்கு முந்தைய புதிய கற்காலம் (ஆ) (**Pottery Neolithic B** - **PNB**) ஆகும். புதிய கற்காலத்திற்குப் பின்னர் கிமு 3,000-இல் வெண்கலக் காலம் தோன்றியது.
# மட்பாண்ட புதிய கற்காலம்

## முதல் மட்பாண்ட புதிய கற்கால கண்டுபிடிப்புகள்

வடக்கு மெசொப்பொத்தேமியாவின் அசுன்னா மற்றும் ஜார்மோ தொல்லியல் மேடுகளில் கிமு 7,000 காலத்திய களிமண் மட்பாண்டங்கள் அகழ்வாய்வுவில் கண்டுபிடிக்கப்பட்டது. கையினால் செய்த இம்மட்பாண்டங்கள் எளிமையான அமைப்பில், தடித்தும் இருந்தது.மேலும் களிமண்னால் செய்யப்பட்ட விலங்குகள் உருவங்கள், கருவுற்ற பெண் உருவங்கள்அஆஅ கிடைத்துள்ளது.
# மட்பாண்ட புதிய கற்காலம்

## ஹலாப் பண்பாடு (கிமு 6,100 — 5,100)

ஹலாப் பண்பாடு காலத்திய அழகுடன் கூடிய சுடுமட் மட்பாண்டங்களில் குவளைகள், குடுவைகள், பானைகள் களிமண்ணில் பல்வேறு கனிமங்களை கலந்து செய்தனர். மட்பாண்டங்களின் வெளியே சிவப்பு நிற இரும்பு ஆக்சைடுகளால் பூசி வரிக்கோடுகளுடன் விளங்கியது.  
உலகில் முதன்முதலில் முத்திரை வில்லைகள் ஹலாப் பண்பாட்டுக் காலத் தொல்லியல் களங்களில் கிடைத்துள்ளது.
# மட்பாண்ட புதிய கற்காலம்

## அசுன்னா பண்பாடு (கிமு 6000-5000) மேல் மெசொப்பொத்தேமியா)

தற்கால வடக்கு ஈராக்கின் மேல் மெசொப்பொத்தேமியா பகுதியில் அசுன்னா பண்பாட்டின் புதிய கற்காலத்திய தொல்லியல் மேடுகளில் அழகுடன் கூடிய மட்பாண்டங்கள் பல்வேறு வடிவங்களில் அகழ்வாய்வுவில் கண்டெடுக்கப்பட்டுள்ளது.
# மட்பாண்ட புதிய கற்காலம்

## சமார்ரா பண்பாடு (கிமு 6000–4800, மத்திய மெசொப்பொத்தேமியா)

மத்திய மெசொப்பொத்தேமியாவில் விளங்கிய சமார்ரா பண்பாடு கிமு 5500 – 4800 காலத்தியதாகும். இதன் பின்னர் உபைது பண்பாடு தோன்றியது.
# மட்பாண்ட புதிய கற்காலம்

## உபைது பண்பாடு (கிமு 6500–3800, கீழ் மெசொப்பொத்தேமியா)

விற்கு விரிக்கம் செய்த உபைது பண்பாடு]]
உபைதுகள் காலம் கீழ் மெசொப்பொத்தேமியாவில் கிமு 6500 முதல் கிமு 3800 வரை நிலவியது.இதனை பின்னர் உரூக் காலத்திய மக்கள் கைப்பற்றினர்.  
உபைதுகள் காலத்திய அழகிய வடிவிலான மட்பாண்டங்கள், புறாத்து ஆறு மற்றும் டைகிரிசு ஆறுகள் பாரசீக வளைகுடாவில் கலக்கும் கழிமுகங்களில் உள்ள தொல்லியல் களங்களில் கண்டெடுக்கப்பட்டது. இம்மட்பாண்டங்கள் சிந்துவெளி நாகரிகத்தின் மட்பாண்டங்கள் போன்று காணப்படுகிறது.  
களிமண் முத்திரை வில்லைகளில் விலங்குகளின் உருவங்கள் பொறிக்கப்பட்டுள்ளது.
# நித்யா ராம் (நடிகை)

**நித்யா ராம்** (*Nithya Ram*) என்பவர் தென் இந்தியா மொழிகளான தமிழ், கன்னடம், தெலுங்கு மொழித் தொலைக்காட்சி தொடர்களிலும் திரைப்படங்களிலும் நடிக்கும் நடிகை ஆவார். இவர் 2011ஆம் ஆண்டு கன்னடத் தொடர் மூலம் நடிப்புத் துறைக்கு வந்தார். 2017ஆம் ஆண்டு இவர் நடித்த நந்தினி என்ற வெற்றி தொடர் மூலம் தென் இந்தியர்கள் மத்தியில் மிகவும் பிரபலமானார். விஜய்/Nithya Ram/9962446579
# நித்யா ராம் (நடிகை)

## ஆரம்பகால வாழ்க்கை

நித்யா ராம் ஒரு கலைக் குடும்பத்திலிருந்து நடிப்பு துறைக்கு வந்தவர். இவரின் தந்தை கே.எஸ் ராமுவும், சகோதரி ரச்சிதா ராம் ஆகியோரும் தொன்மையான நடனக் கலைஞர்கள் ஆவார்கள். இவரும் நடனக்கலை பயின்றார் என்பது குறிப்பிடத்தக்கது. இவர் உயிரித் தொழில்நுட்பத்தில் பட்டப்படிப்பு பட்டம் பெற்று சில காலம் பணியாற்றினார், ஆனால் நடிப்பின் மீது வைத்து இருந்த ஆர்வத்தால் நடிப்புத்துறைக்கு வந்தார்.
# நித்யா ராம் (நடிகை)

## நடிப்புத்துறை

2011ஆம் ஆண்டு ஜீ கன்னடத் தொலைக்காட்சியில் ஒளிபரப்பான **பென்கியல்லி அரலிடா ஹூவு** என்ற தொடரில் மல்லி என்ற கதாபாத்திரத்தில் கதாநாயகியாக அறிமுகமானார். இந்த தொடரில் துணை கதாபாத்திரத்தில் இவரின் சகோதரி நடித்துள்ளார். 2012ஆம் ஆண்டு தமிழ் தொடரான **அவள்** என்ற தொடரில் ஷாலினி என்ற காதாபாத்திரம் மூலம் தமிழுக்கு அறிமுகமானார். இந்த தொடர் விஜய் தொலைக்காட்சியில் ஒளிபரப்பானது. இவருடன் சஞ்சீவ், லட்சுமி ராமகிருஷ்ணன் போன்ற பல தமிழ் நடிகர்கள் நடித்துள்ளார்கள். இதை தொடர்ந்து 2013 ஆண்டில் **கர்பூரத கோம்பே**, **ராஜ்குமாரி** போன்ற கன்னடத் தொடர்களில் நடித்தார்.  
2013ஆம் ஆண்டு **முது பிடா** என்ற தெலுங்கு மொழித் தொடரில் கீதா/சங்கீதா என்ற இரட்டை கதாபாத்திரம் மூலம் தெலுங்கில் அறிமுகமானார். அதை தொடர்ந்து 2014ஆம் ஆண்டு முதல் 2017ஆம் ஆண்டு **அம்மா நா கோடலா** என்ற தெலுங்கு தொடரிலும் **இரடு கனசு** (2015), **கிரிஜா கல்யாணா** (2016) போன்ற கன்னடத் தொடர்களில் நடித்துள்ளார். இவர் நடிகர் டிகாந்த் திரைப்படத்தில் ஜோடியாக நடிக்க ஒப்பந்தம் செய்தார் ஆனால் சில காரணங்களால் அந்தப்படத்தில் நடிக்கவில்லை. 2014ஆம் ஆண்டு முட்டு மனசே என்ற கன்னட மொழித் திரைப்படத்தில் ஒப்பந்தம் செய்யப்பட்டு பூர்வி என்ற கதாபாத்திரத்தில் நடிக்க இவருக்கு ஜோடியாக அரு கவுடா என்ற நடிகர் நடித்துளளார். இதுவே இவரின் முதல் திரைப்படம் ஆகும். இந்த படம் ஆகத்து 28, 2015ஆம் ஆண்டு வெளியாகி விமர்சகர்களிடமிருந்து கலவையான விமர்சனத்தை பெற்றது.  
2017ஆம் ஆண்டு ஒளிபரப்பான நந்தினி என்ற பிரமாண்டமான கற்பனைத் தொடரில் கங்கா/நந்தினி என்ற கதாபாத்திரத்தில் நடித்தார். இந்த தொடர் தொலைக்காட்சி வரலாற்றில் முதல் முறையாக ஒரே நேரத்தில் தமிழ், கன்னடத்தில் நேரடியாக எடுக்கப்பட்டு மலையாளம், தெலுங்கு மற்றும் வங்காளம் ஆகிய மொழிகளில் மொழிமாற்றம் செய்யப்பட்டு ஒளிபரப்பானது. பிரபல இயக்குநரும், நடிகருமான ராஜ்கபூர் இயக்கினார். இந்த தொடரில் இவருடன் குஷ்பூ, மாளவிகா வேல்ஸ், ராகுல் ரவி, ரியாஸ் கான், விஜயகுமார் போன்ற பலர் நடித்து உள்ளார்கள். இந்த தொடரின் இரண்டாம் பாகம் கன்னடம், தெலுங்கு மொழிகளில் தற்போதுவரை ஒளிபரப்பாகிறது.  
2019ஆம் ஆண்டு லட்சுமி ஸ்டோர்ஸ் என்ற தமிழ்த் தொடரில் டிசி நித்யா என்ற ஒரு சிறப்பு முக்கியக் கதாபாத்திரத்தில் நடித்துள்ளார். மற்றும் **அடுக்களையில் பணியுண்டு** என்ற மலையாளத் திரைப்படத்தில் நடிக்கின்றார்.
# நித்யா ராம் (நடிகை)

## தொலைக்காட்சி

| ஆண்டு | பெயர் | கதாபாத்திரம் | மொழி | அலைவரிசை | குறிப்புகள் |
| --- | --- | --- | --- | --- | --- |
| 2010 | பெங்கியல்லி அரளித ஹூவு | மல்லி | கன்னடம் | ஜீ கன்னடம் |  |
| 2012–2013 | அவள் | ஷாலினி | தமிழ் | விஜய் தொலைக்காட்சி |  |
| 2013 | கர்பூரத கோம்பே | ஸ்ரவாணி | கன்னடம் | ஸ்டார் சுவர்ணா |  |
| ராஜ்குமாரி | ஜீ கன்னடம் |  |  |  |  |
| 2012–2014 | முத்து பிடா | கீதா/சங்கீதா | தெலுங்கு | ஜீ தெலுங்கு |  |
| 2014–2017 | அம்மா நா கோடலா | மதுமிதா சைத்து |  |  |  |
| 2015 | இரடு கனசு | கன்னடம் |  |  |  |
| 2016 | கிரிஜா கல்யாணா | பார்வதி | கலர்ஸ் சூப்பர் |  |  |
| 2017–2018 | நந்தினி பகுதி 1 | கங்கா/நந்தினி | தமிழ்
கன்னடம் | சன் தொலைக்காட்சி
உதயா தொலைக்காட்சி | மலையாளம்
தெலுங்கு
வங்காளம்
(மொழி மாற்றம்) |
| 2018-ஒளிபரப்பில் | நந்தினி பகுதி 2 | கங்கா/நந்தினி | கன்னடம் | உதயா தொலைக்காட்சி | தெலுங்கு
(மொழி மாற்றம்) |
| 2017–2018 | அசத்தல் சுட்டீஸ் | தலைவர் | தமிழ் | சன் தொலைக்காட்சி |  |
| கில்லாடி கிட்ஸ் | கன்னடம் | உதயா தொலைக்காட்சி |  |  |  |
| 2018 | சவாலிகே ஸ்யே | தொகுப்பாளர் |  |  |  |
| மசாலா கஃபே | தலைவர் | தமிழ் | சன் லைப் |  |  |
| 2019–ஒளிபரப்பில் | லட்சுமி ஸ்டோர்ஸ் | டிசி நித்யா | சன் தொலைக்காட்சி | } |  |
# நித்யா ராம் (நடிகை)

## தொலைக்காட்சி

### திரைப்படங்கள்

| ஆண்டு | திரைப்படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 2015 | *முத்து மனசே* | பூர்வி | கன்னடம் |  |
| 2019 | *அடுக்களையில் பணியுண்டு* | மலையாளம் | படப்பிடிப்பில் | } |
# நித்யா ராம் (நடிகை)

## விருதுகள்

| ஆண்டு | விருது | பரிந்துரை | தொடர் | மொழி | முடிவு |
| --- | --- | --- | --- | --- | --- |
| 2018 | சன் குடும்பம் விருதுகள் | சிறந்த ஜோடி | நந்தினி பகுதி 1 | தமிழ் |  |
| தேவதைகள் விருது |  |  |  |  |  |
| சிறந்த கதாநாயகி |  |  |  |  |  |
| கலாட்டா நட்சத்திரா தொலைக்காட்சி விருதுகள் | சிறந்த நடிகை |  |  |  |  |
# ஜெயா மகேஷ்

**ஜெயஸ்ரீ சந்திரமோகன்** (Jayashree Chandramohan**)** பரவலாக ஜெயா மகேஷ் என அறியப்படும் இவர் ஓர் இந்திய அலங்கார வடிவழகி மற்றும் உடற் சிற்ப சிகிச்சை நிபுணர். இவர் தமிழகத்தில் உள்ள கோயம்புத்தூரில் பிறந்தார். குடும்பத் தலைவியாக இருந்த இவர் குழந்தைப் பேறுக்குப் பின்னர் ஏற்பட்ட சில உடல் பிரச்சினைகளில் இருந்து மீண்டு முதன்மை வடிவழகியாகவும் ஒர் உடற் சிற்ப சிகிச்சை நிபுணராகவும் ஆனார். அலங்கார வடிவழகியாக இருந்த அதே சமயத்தில்ல் பல அழகிப் போட்டிகளிலும் பங்கேற்றுள்ளார். மேலும் 2016 ஆம் ஆண்டில் நடைபெற்ற *மிசஸ் இந்தியா எர்த் கிளாசிக்* போட்டியில் இவர் வாகையாளராகத் தேர்வானார். <sup></sup>
# ஜெயா மகேஷ்

## குடும்பம்

ஜெயா மகேஷ் இந்தியா, தமிழ்நாடு மாநிலத்தில் உள்ள கோவையில் பிறந்தார். இவர் அங்குள்ள இ ஆர் ஜி மெட்ரிகுலேஷன் மேல்நிலைப்பள்ளியில் பள்ளிக் கல்வி பயின்றார். மேலும் அங்குள்ள பி எஸ் ஜி ஆர் கிருட்டிணம்மாள் கல்லூரியில் இவர் பி. காம் இளநிலைப் பட்டம் பயின்றார்.1995 ஆம் ஆண்டில் ஜி. மகேஷ் குமார் எனும் தொழில் முனைவோரைத் திருமணம் செய்தார். இவர்களுக்கு சஞ்சனா எம் குமார் எனும் ஒரு மகள் உள்ளார்.
# ஜெயா மகேஷ்

## தொழில் வாழ்க்கை

இவர் பேறுகாலத்திற்குப் பிறகான பேறுகால வதை மற்றும் எடை அதிகரித்தல் போன்ற பிரச்சினைகளினால் பாதிக்கப்பட்டார். மேலும் இவர் தனக்கான உணவு முறை மற்றும் உடற்பயிற்சிகளை தானே வடிவமைத்துக் கொண்டுள்ளார். 2006 ஆம் ஆண்டில் கோவையில் நடைபெற்ற மிசஸ் கோவை பட்டம் வென்றார். 2016 ஆம் ஆண்டில் நடைபெற்ற மிசஸ் இந்தியா எர்த் கிளாசிக் போட்டியில் வாகையாளராகத் தேர்வானார். மேலும் கலிபோர்னியாவில் நடைபெற்ற அழகிப் போட்டியில் இவர் மூன்றாம் இடம் பெற்றார். அந்தப் போட்டியில் மிசஸ் *போட்டோஜெனிக்* பட்டம் பெற்றார்.<sup> பிப்ரவரி 2017 இல் போபால் MANM தேசிய மாநாட்டில் உடற்செயல் குறைதல் தடுத்தல் பற்றி ஜெய மகேஷ் உரையாற்றினார். இந்த மாநாட்டில் உடற்செயல் குறைதல் தடுப்பில் சமூகத்தின் பங்கு எனும் தலைப்பில் அவர் உரை நிகார்.
# ஜெயா மகேஷ்

## விருதுகள் மற்றும் அங்கீகாரம்

அலங்கார வடிவழகியாகவும் உடற் சிற்ப சிகிச்சை நிபுணராகவும் இருந்த அதே சமயத்தில் பல அழகிப் போட்டிகளிலும் பங்கேற்றுள்ளார். 2006 ஆம் ஆண்டில் மிசஸ் கோயம்புத்தூர் எனும் பட்டம் பெற்றார். இதுவே இவர் பெற்ற முதல் அழகிப் பட்டமாகும். 2016 இல் மிசஸ் இந்தியா எர்த் கிளாசிக் எனும் பட்டம் பெற்றார். 2018 ஆம் ஆண்டில் கலிபோர்னியாவில் நடைபெற்ற அழகிப் போட்டியில் இவர்மூன்றாம் இடம் பெற்றார். அந்தப் போட்டியில் மிசஸ் போட்டோஜெனிக் பட்டம் பெற்றார். 2019 இல் கோயம்புத்தூர் *பேஷன் ஐகான்* விருதினையும். அதே ஆண்டில் கோவி *வொண்டர் வுமன் ஐகான்* எனும் விருது பெற்றார்.
# ஒமாகா, நெப்ராசுக்கா

**ஒமாகா** என்பது நெப்ராசுக்கா மாநிலத்தின் பெரிய நகரமாகும். டக்ளசு கவுண்ட்டியின் நிருவாக தலைமையிடமாகவும் உள்ளது. மிசோரி ஆற்றுடன் பிளாட்டே ஆறு கலக்குமிடத்திற்கு மேல் 10 மைல் தொலைவில் மிசௌரி ஆற்றங்கரையில் அமைந்துள்ளது. இது அமெரிக்காவின் 40வது பெரிய நகரமாகும். 2018இல் இதன் மக்கள் தொகை 466,061. பெரு நகர ஒமாகா அமெரிக்காவின் 59வது பெரிய பெரு நகரமாகும்.  
மிசௌரியின் கிழக்கு கரையில் இருந்த கவுண்சில் பிளப், ஐயாவோ நகரை சேர்ந்த சிலரால் மிசௌரி ஆற்றை கடந்து அமெரிக்க மேற்கை நோக்கி செல்லவதற்காக 1854இல் ஒமாகா மிசௌரியின் மேற்கு கரையில் உருவாக்கப்பட்டது. இதனால் ஒமாகாவுக்கு அமெரிக்க மேற்கின் நுழைவாயில் என்ற பட்டப்பெயர் வழங்கப்பட்டது. 1898இல் ஒமாகாவில் நடந்த உலக கண்காட்சியில் அமெரிக்க மேற்கிலிருந்து வைக்கப்பட்ட கடைகள் மூலம் அமெரிக்க மேற்கு வெளியுலகுக்கு நன்கு அறிமுகப்படுத்தப்பட்டது. அமெரிக்காவின் நடுவில் ஒமாகா இருப்பதால் 19ஆம் நூற்றாண்டில் போக்குவரத்து கூடுதுறையாக ஒமாகா விளங்கியது. 19ஆம் நூற்றாண்டு முழுக்க போக்குவரத்தும் மொத்த வியாபாரமும் இந்நகரின் சிறப்பாக விளங்கியது. மேலும் நிறைய சாராய ஆலைகளும் இங்கிருந்தன. 19ஆம் நூற்றாண்டில் உலகின் பெரும் மாட்டுத்தொழுவத்திற்காகவும், மாட்டிறைச்சி கூடத்திற்காகவும் புகழ் பெற்று விளங்கியது.  
2019இல் பல் தொழில் பெரும் நிறுவனமான பெக்சையர் ஆத்தவே, நிதி காப்பீட்டு நிறுவனமான ஒமாகா மியூட்சுவல், யூனியன் பசிபிக், கெவிட், அமெரிடிரேட், வெர்னர் எண்டர்பிரைசு போன்ற பல பெரும் நிறுவனங்கள் தலைமையிடமாக ஒமாகா உள்ளது.
# ஒமாகா, நெப்ராசுக்கா

## வரலாறு

ஒமாகா, பான்கா முதலான பல அமெரிக்க தொல்குடி மக்கள் இப்பகுதியில் வசித்து வந்தனர். 17ஆம் நூற்றாண்டு வாக்கில் அவர்கள் கீழ் ஒகையோ ஆற்று பள்ளத்தாக்கு பகுதியில் இருந்து இப்பகுதிக்கு குடியேறினர். ஒமாகா தொல்குடிகள் இந்நிலத்தை அமெரிக்க அரசுக்கு விட்டுவிட்டு சென்றனர், ஒமாகா தொல்குடிகளின் பெயராலயே இந்நகருக்கு பெயர் ஏற்பட்டது. 1804 இல் மிசௌரி உற்பத்தியாகும் இடத்தை காண சென்ற லியிசும் வில்லியம் கிளார்க்கும் ஒமாகா அமைந்துள்ள ஆற்றங்கரையின் வழியே சென்றனர். அப்போது வில்லியம் கிளார்க்கும் லியிசும் மிசௌரியின் தொல்குடி தலைவரை கவுண்சில் பிளப்புக்கு வடக்கே 20 மைல் தொலைவில் தற்போதைய வடக்கு ஒமாகாவில் சந்தித்து பேசினார்கள். உடனடியாக அவர்கள் சந்தித்தற்கு தெற்கே நிறைய மென்தோல் வணிக முகாம்கள் அமைக்கப்பட்டன. மென்தோல் வணிகர்களிடையே கடும் போட்டி இருந்தது. அமெரிக்க மென்தோல் நிறுவனம் உருவான பின்பே போட்டி நின்றது. கவுண்சில் பிளப்பிலிருந்து வந்தவர்களே முதலில் இங்கு குடியேறினர்.  
வில்லியம் பிரௌன் லோன் ட்ரீ என்ற படகு போக்குவரத்தை கவுண்சில் பிளப்புக்கும் ஒமாகாவுக்கும் இடையே மிசௌரி ஆற்றில் நடத்தி வந்தார். அப்படகு மூலம் கவுண்சில் பிளப்பிலிருந்து ஒமாகாவுக்கு மக்களை கொண்டுவந்தார். ஒமாகா இப்படி இருக்கவேண்டும் என முதலில் நினைத்தவர் பிரௌன். 1842இல் ஏற்பட்ட கான்சசு-நெப்ராசுக்கா சட்டம் மூலம் ஒமாகாவை சுற்றியிருந்த பகுதிகளை பக்கத்து கவுண்சில் பிளப் நகர மக்கள் உரிமை தடுக்கப்பட்டது. இப்பகுதியின் நிருவாக தலைநகராக ஒமாகா விளங்கியது. நெப்ராசுக்கா மாநிலம் உருவாக்கப்பட்டவுடன் ஒமாகாவுக்கு தென் மேற்கே 53 மைல் தொலைவில் உள்ள லிங்கனுக்கு தலைநகரம் மாற்றப்பட்டது.
# ஒமாகா, நெப்ராசுக்கா

## வரலாறு

### 19ஆம் நூற்றாண்டு

19ஆம் நூற்றாண்டின் ஆரம்பத்தில் இதன் பொருளாதாரம் வளர்ச்சியையும் வீழ்ச்சியையும் கண்டது. ஒமாகா குடியேற்றவாசிகளும் அமெரிக்க மேற்கில் சுரங்க வேலைக்கு நிலம் வழியாகவும் மிசௌரி ஆற்று வழியாக செல்பவர்களும் தங்கி செல்லும் இடமாக திகழ்ந்தது. 1883இல் உருவாக்கப்பட்ட யூனியன் மாட்டுத்தொழுவம் நகரின் வளர்ச்சியில் பெரும் பங்காற்றியது. 20 ஆண்டுகளுக்குள்ளாக அமெரிக்காவில் உருவான ஐந்து பெரிய இறைச்சி கூடங்களில் நான்கு இங்கு தோன்றின. 1950ஆம் ஆண்டுக்குள் நகரின் வேலையாட்களில் பாதி பேர் இறைச்சி கூடங்களில் பணி புரிந்தனர். 19ஆம் நூற்றாண்டின் இறுதி முதல் 20ஆம் நூற்றாண்டின் ஆரம்பகாலம் வரை இறைச்சி கூடங்களும் மொத்த வணிகமும் தொடருந்து போக்குவரத்தும் நகரின் வளர்ச்சிக்கு சிறப்பு பங்காற்றின. 1862இல் அமெரிக்க கீழவை யூனியன் பசிபிக் இருப்புப்பாதை நிறுவனம் மேற்கு நோக்கி இருப்புப்பாதையை கட்ட அனுமதி அளித்தது. 1866இல் இது ஒமாகாவுக்கு வெளியே கட்டத்தொடங்கியது.
# பூஜா குமார்

**பூஜா குமார்** (*Pooja Kumar*, பிறப்பு: பெப்ரவரி 4, 1977) என்பவர் இந்தோ-அமெரிக்க நடிகை ஆவார். இந்திய திரைப்படங்களில் நடித்தமையால் பரவலாக அறியப்படுகின்றார். மிஸ் இந்தியா யுஎஸ்ஏ என்ற பட்டத்தை வென்ற பிறகு, அமெரிக்க நடிகையாக, தயாரிப்பாளராக மற்றும் வடிவழகியாக தனது உலகளாவிய பணியைத் தொடங்கினார். பிரகாசமான புதிய நட்சத்திரங்கள் போட்டியில் 60,000 போட்டியாளர்களில் ஒருவராக இந்திய நடிகர் அமிதாப் பச்சனினால் தேர்நதெடுக்கப்பட்டார். அவரால் பிரியதர்சனுக்கு அறிமுகப்படுத்தபட்டார். மேலும் அவர்கள் 50 க்கும் மேற்பட்ட நாடுகளில் நேரடியாக ஒளிபரப்பப்பட்ட சர்வதேச உலக அழகி நடத்த வாய்ப்பு அளித்தனர்.  
ஹாலிவுட் திரைப்படங்களான *மேன் ஆன் எ லெட்ஜ், ப்ராவல் இன் செல் பிளாக் 99, பாலிவூட் ஹீரோ* (எஸ். என். எல். ஸ்டார் கிறிஸ் கட்டனுக்கு ஜோடியாக நடித்தார்.) *பிளேவர்ஸ், ஹைடிங் திவ்யா, பார்க் ஷார்க்ஸ், பாலிவுட் பீட்ஸ், நைட் ஒப் ஹெனா, எனிதிங் போர் யூ, ட்ரோவிங் வித் சோக், நாட்ஸ் அபேர்ன்* என்பவற்றில் நடித்தார். கமல் ஹாசனுக்கு ஜோடியாக *விஸ்வரூபம், விஸ்வரூபம் 2* மற்றும் *உத்தம வில்லன்* ஆகிய திரைப்படங்களில் நடித்தார். இவை தமிழ், இந்தி மொழிகளில் ஒரே நேரத்தில் படமாக்கப்பட்டன. டொலிவுடில் ராஜ சேகர் நடித்த பி. எஸ். வி. கருடா திரைப்படம் மூலம் அறிமுகமானார். ஜாவத் ஜாஃப்ரியுடன் *பஜாஜ் கி லெஹ்ரன்* என்ற இந்திய திரைப்பட நிகழ்ச்சியின் சேனல் வி யின் பிபிஎல் ஓயிற்கான தொகுப்பாளராக பணியாற்றினார்*.*  
இத்தாலி<nowiki/>யின் மிலானை மையமாக கொண்ட விளையாட்டு நிகழ்ச்சியான சீ டிவியின் *ஜாகோ அவுர் ஜீட்டோ* நிகழ்ச்சியை தொகுத்து வழங்கினார்.
# பூஜா குமார்

## ஆரம்பகால வாழ்க்கை

பூஜா மத்தூர் குடும்பத்தை சேர்ந்தவர். இவர் மிசுரியில் செயின்ட் லூயிஸில் பிறந்தார். இவரது பெற்றோர்கள் இந்தியாவில் இருந்து அமெரிக்கா<nowiki/>விற்கு குடியேறியவர்கள். பூஜாவின் தந்தை டெஹ்ரோனையும், தாய் லக்னோ<nowiki/>வையும் சேர்ந்தவர்கள்.
# பூஜா குமார்

## பணி

1997 ஆம் ஆண்டு கே. ஆர் இன் தமிழ்த் திரைப்படமான காதல் ரோஜாவே திரைப்படத்தில் ஜார்ஜ் விஷ்ணுவுடன் இணைந்து நடிக்க ஒப்பந்தமானார். படத்தின் தயாரிப்பு பணிகளின் தாமதங்களால் 2000 ஆம் ஆண்டில் வெளியானது. தமிழ் திரையுலகில் பெரியளவில் நடிகையாக பிரபலமாகவில்லை. மேலும்1997 ஆம் ஆண்டில் விஐபி திரைப்படத்திலும், சித்ரா லட்சுமணனின் இயக்கத்தில் கார்த்திக் நடித்த சின்ன ராஜா திரைப்படத்திலும் நடிக்க ஒப்பந்தமாகி பின் விலக்கப்பட்டார்.  
பூஜா "1001 ஆடிஷன்ஸ்" என்ற குறும்படத்தை தயாரித்தார். இந்த குறும்படம் எட்டு திரைப்பட விழாக்களில் தேர்வு செய்யப்பட்டது. மேலும் இது செருமனிய நடந்த ஸ்டட்கர்ட் திரைப்பட விழாவில் "சிறந்த குறும்படத்திற்கு" பரிந்துரைக்கப்பட்டது. "*ஷூட் மை லைஃப்*" என்ற குறும்படத்தையும் தயாரித்துள்ளார். *பம்பாய் ட்ரீம்ஸ், வெரிசோன், டாட்ஜ், பேர்ல் விஷன், நியூயார்க் லாட்டரி, டாடா ட்ரூ ரூட்ஸ், ஏஓஎல் டைம் வார்னர் மற்றும் அவுட் பேக் ஸ்டீக்ஹவுஸ்* ஆகிய தேசிய தொலைக்காட்சி விளம்பரங்களிலும் தோன்றினார்.  
2003 ஆம் ஆண்டில் பிளேவர்ஸ் திரைப்படத்திற்காக ஸ்கிரீன் ஆக்டர்ஸ் கில்ட் வளர்ந்து வரும் நடிகை விருதைப் பெற்றார். 2008 ஆம் ஆண்டில் இந்திய சீ டிவியின் இரவு நேர நேரடி வினாடி வினா நிகழ்ச்சியை தொகுத்தார். 2008 ஆம் ஆண்டில் ஐ.எஃப்.சி.யில் *பாலிவுட் ஹீரோ* என்ற இசை நகைச்சுவை குறுந்தொடரில் தோன்றினார். சட்டர்டே நைட் லைவ் என்ற தொடரின் மூன்று பகுதிகளிலும் நகைச்சுவை நடிகர் கிறிஸ் கட்டனுக்கு ஜோடியாக நடித்தார். 2000 களின் பிற்பகுதியில், ஹம் டிவியில் பாகிஸ்தான் தொலைக்காட்சி நாடகமான இஷ்க் ஜூனூன் திவாங்கியில் தோன்றினார். கோலிவுட் துறையில் நீண்ட இடைவெளிக்கு பிறகு மீண்டும் கமல்ஹாசனுடன் ஜோடியாக விஸ்வரூபம் படத்தில் நடித்தார்.
# பூஜா குமார்

## திரைப்படங்கள்

| 2000 | காதல் ரோஜாவே | பூஜா | தமிழ் |
| --- | --- | --- | --- |
| 2003 | மெஜிக் மெஜிக் 3டி | தீப்தி | தமிழ்
மலையாளம் |
| 2004 | ப்ளேவர்ஸ் | ரச்சனா | ஆங்கிலம் |
| 2005 | நைட் ஒப் ஹெனா | ஹவா |  |
| 2006 | ஹைடிங் திவ்யா | பலுனி சா |  |
| 2009 | பாலிவுட் பீட்ஸ் | லட்சுமி |  |
| *நாட்ஸ் அர்பன்* | ரச்னா |  |  |
| *பார்க் சார்க்ஸ்* | ப்ரி |  |  |
| 2010 | எனிதிங் போர் யூ | உமா கிருஷ்ணன் |  |
| அஞ்சனா அஞ்சனி | பெஸ்டோ | இந்தி |  |
| *ட்ரோவிங் வித் சோக்* | ஜாஸ்மின் | ஆங்கிலம் |  |
| 2012 | மேன் ஒன் லட்ஜ் | நினா |  |
| 2013 | விஸ்வரூபம் | டாக்டர் நிருபமா விஸ்வநாத் | தமிழ் |
| விஸ்வரூபம் 2 | இந்தி |  |  |
| 2015 | உத்தம வில்லன் | கற்பகவல்லி | தமிழ் |
| 2016 | மீன் குழம்பும் மண் பானையும் | மாலா |  |
| 2017 | சிவரஞ்சனியும் இன்னும் சில பெண்களும் |  |  |
| பிஎஸ்வி கருடா வெகா | சுவாதி | தெலுங்கு |  |
| ப்ரவ்ல் இன் செல் பிளொக் 99 | டென்சி பவ்தர் | ஆங்கிலம் |  |
| 2018 | விஸ்வரூபம் 2 | டாக்டர். நிரூபமா விஸ்வநாத் | தமிழ் |
| விஸ்வரூபம் | இந்தி |  |  |
| TBA | *தி இன்விசிபல் மார்க்* |  |  |
# பரு

**பரு** (*pimple*) என்பது தோலிற்கு கீழே காணப்படும் எண்ணெய்ச் சுரப்பிகளில், சீபம் (Sebum) எனும் எண்ணெய் அதிகப்படியாக சுரப்பதாலும், இறந்த செல்கள் தோலின் துளைகளில் சிக்கிக் கொள்வதாலும் ஏற்படும் கொப்புளம் போன்ற சீழ்கட்டி ஆகும். பருக்களுக்கு முகப்பரு மருந்துகள், நுண்ணுயிர் எதிர்ப்பிகள், மருத்துவரால் பரிந்துரைக்கப்படும் மருந்துகளினால் சிகிச்சை அளிக்கலாம்.
# பரு

## காரணங்கள்

- தோலின் கீழ் காணப்படும் எண்ணெய் சுரப்பிகளில் (செபாசஸ் சுரப்பிகள்) சீபம் எனப்படும் எண்ணெய் அதிகப்படியாக சுரப்பதனால் இறந்த சரும செல்கள், மாசுக்கள் என்பன எண்ணெய் சுரப்பிகளில் அடைத்துக் கொள்ளும். பருவ வயதில் தோல் தடிமனாவதால் இவை பொதுவாக தோன்றக் கூடும். தொடர்ந்து எண்ணெய் சுரப்பிகள் சீபத்தை சுரப்பதால் தோலுக்கு அடியில் இருக்கும் சீபம் வெளிவர முடியாமல் தோலுக்குள் தங்கி விடும். *ஸ்டெபிலோகோகஸ் ஆரியஸ், குடிபாக்டிரியம் ஆக்னஸ்* போன்ற பாக்டிரிய இனங்கள் அடைப்புகளில் வளரத் தொடங்கும். இவை வீக்கத்தையும், தொற்றையும் உண்டாக்கும்.
- பருக்கள் ஏற்படுவதற்கு மரபு வழி, மன அழுத்தம், ஓமோன்களில் ஏற்படும் மாற்றம், முடிக்கும் தோலுக்குமான பராமரிப்பு பொருட்களாலும், மருந்துகளாலும் உண்டாகும் பக்க விளைவுகள், கண்டறியப்படாத மருத்துவ நிலைகள் என்பனவும் காரணங்களாக இருக்கலாம். "எண்ணெய் இல்லாதவை" அல்லது "துளைகளை அடைக்காது" என்று குறிப்பிடப்படாத தோல் பராமரிப்பு பொருட்கள் எரிச்சலையோ முகப் பருவையோ ஏற்படுத்த அதிக வாய்ப்புள்ளது.
- பொடுகுப் பிரச்னையால் பரு வந்திருக்கிறதா என்று பார்த்து முதலில் தலையில் பொடுகை சரிப்படுத்திக் கொண்டால்தான் முகத்தின் பருக்கள் குறையும்!
- பொடுகு இருப்பதாகத் தெரிந்தால் தலை வைத்துப் படுக்கும் தலையணை மூலம் கூட பரு வரலாம். அல்லது வீட்டில் மற்றவருக்கும் வரலாம். எனவே படுக்கும்போது தலையணை மேல் ஒரு டவல் போட்டு தினம் அதை எடுத்து கழுவினாலே பருவை வரவிடாமல் தடுக்கலாம்.
# பரு

## சிகிச்சைகள்

சில கடுமையான பருக்கள் குறிப்பிடத்தக்க வீக்கத்திற்கு வழிவகுக்கும். இவை முகத்தில் மட்டுமல்லாமல் முதுகிலும், மார்பிலும் தோன்றக்கூடும்.  
பருக்களுக்கு சிகிச்சையளிக்க பொதுவாக பாக்டிரியா எதிர்ப்பு மருந்துகளான பென்சாயில் பெரோக்சைட், சாலிசிலிக் அமிலம், அடாபலீன், ட்ரைக்ளசோன் என்பன பயன்படுத்தப்படுகின்றன. இவை முகப் பருவிற்கு சிகிச்சை அளிக்க பயன்படும் பல கீரீம்களிலும் ஜெல்களிலும் காணப்படுகின்றன. இந்த மேற்பூச்சு மருந்துகள் சருமத்தை தூண்டி பாக்டிரியாக்களை விரைவில் அகற்ற உதவுகின்றன. இவற்றின் பயன்பாட்டிற்கு முன் முகத்தை வெதுவெதுப்பான நீரிலோ, மேற்பூச்சு சுத்தப்படுத்தியாலோ கழுவி பின்னர் உலர வைக்க வேண்டும். பாதிக்கப்பட்ட தோல் பகுதியை சுத்தமாக வைத்திருப்பதும், மேற்பூச்சு மருந்துகளின் வழக்கமான பயன்பாடும் பருக்களை முற்றிலும் தடுக்க முடியாவிட்டாலும் கட்டுக்குள் வைக்கப் போதுமானது. மேற்பூச்சு மருந்துகளில் ஆபத்து குறைந்தது பென்சோல் பெராக்சைட் ஆகும். இது பயன்பாட்டின் போது இலேசான ஒவ்வாமை, தோல் எரிச்சலை ஏற்படுத்தக் கூடியது. அண்மையில் நிகோடினமைடு (வைட்டமின் பி 3 ), கிளிண்டமைசின் போன்ற நுண்ணுயிர் எதிர்ப்பிகளைக் காட்டிலும் பருக்கள் சிகிச்சையில் மிகவும் பயனுள்ளதாக இருக்கும் என்று நிரூபிக்கப்பட்டுள்ளது. பருக்களை கட்டுப்படுத்த பற்பசையை பயன்படுத்துவதும் உண்டு. பற்பசையில் காணப்படும் நுண்ணுயிர் எதிர்ப்பிகள் பருக்களை குறைப்பதில் தொடர்புடையன. கடுமையான பருக்களுக்கு மருத்துவர்களால் பரிந்துரைக்கப்படும் மருந்துகள் காணப்படுகின்றன.  
பருக்கள் தோன்றும் போது பருக்களில் இருந்து வெள்ளை நிறக் குருணைகளை (white heads) கிள்ளி வெளியேற்றும் போது உருவாகும் காயத்தில் பக்டிரியாக்களின் தொற்று வடுக்கள் ஏற்படலாம் என்றும் இதனால் வடுக்கள் தோன்றக்கூடும் என்றும் மருத்துவர்களும் அழகியல் வல்லுனர்களும் கருதுகின்றனர்.  
பருக்களின் மேல் பூசப்படுகிற களிம்புகளும் ஆன்டிபயாடிக் மாத்திரைகளும் ஆரம்பநிலைப் பருக்களைக் குணப்படுத்திவிடும். பருக்கள் மீண்டும் வராமல் தடுக்க, மருத்துவர் சொல்லும் கால அளவுக்குத் தொடர்ச்சியாகச் சிகிச்சை பெற வேண்டியது முக்கியம். சீழ்க்கட்டி/உறைகட்டி நிலையில் பருக்கள் இருந்தால், கரும்புள்ளி அல்லது குழிப்பள்ளம் விழுந்து தழும்பாகி முகத்தின் அழகைக் கெடுத்துவிடும். பருக்களைப் பொறுத்தவரை இளம் வயதினரை ரொம்பவே கவலைப்பட வைப்பது, இந்தத் தழும்புகள்தாம்.  
இவற்றை நிரந்தரமாகப் போக்க கெமிக்கல் பீல் (Chemical Peel), டெர்மாப்ரேசன் (Dermabrasion), கொலாஜன் சிகிச்சை, லேசர் சிகிச்சை, சிலிக்கான் சிகிச்சை என்று நிறைய வழிமுறைகள் உள்ளன. சருமநல மருத்துவரின் ஆலோசனைப்படி தழும்புகளை நீக்கி, முகப்பொலிவை மீட்டுவிடலாம்.
# இடிந்தகரை

**இடிந்தகரை** (*Idinthakarai*), இந்தியாவின் திருநெல்வேலி மாவட்டத்தின் இராதாபுரம் வட்டத்தில் உள்ள இராதாபுரம் ஊராட்சி ஒன்றியத்தில் உள்ள விஜயாபதி ஊராட்சியில் அமைந்த கடற்கரை மீனவ கிராமம் ஆகும். இந்த மக்கள் பரதவர் இனத்தை சார்ந்தவர்கள். இக்கிராமம் அருகே கூடங்குளம் அணுமின் நிலையம் உள்ளது.
# இடிந்தகரை

## அமைவிடம்

விஜயாபதி ஊராட்சியில் உள்ள இடிந்தகரை கிராமம், இராதாபுரத்திற்கு தெற்கே 12 கி.மீ. தொலைவிலும், கன்னியாகுமரிக்கு வடகிழக்கே 27 கி.மீ. தொலைவிலும் உள்ளது.
# இடிந்தகரை

## தொழில், போக்குவரத்து & மக்கள்

இக்கிராம மக்களின் முக்கியத் தொழில் கடலில் மீன் பிடித்தலாகும். இடிந்தகரையிலிருந்து இராதாபுரம், திருநெல்வேலி, வள்ளியூர், கன்னியாகுமரி மற்றும் தூத்துக்குடிக்கு நேரடி பேருந்து வசதிகள் உள்ளது. இடிந்தகரையில் 2 தொடக்கப் பள்ளிகளும், 1 மேல்நிலைப் பள்ளியும் மருத்துவமனை ஒன்றும் உள்ளது. இக்கிராம மக்களில் பெரும்பாலோர் உரோமன் கத்தோலிக்கர்கள் ஆவர். இடிந்தகரை கிராமம் கடல்மட்டத்திலிருந்து 3 அடி உயரத்தில் உள்ளது.
# இடிந்தகரை

## போராட்டங்கள்

- 27 அக்டோபர் 1967-இல் உரோமன் கத்தோலிக்க மீனவர்களின் வருவாயிலிருந்து பெரும்தொகையை தேவாலய குருக்கள் ஆலயத்திற்கு கட்டாய நிதி செலுத்த வலியுறுத்தியதன் விளைவாக, கிறித்த மீனவர்களிடையே எழுச்சியால், 8 ஆண்டுகள் போராட்டங்களுக்குப் பின்னர் பலர் இந்து சமயத்திற்கு மாறினர், பின்னர் அதில் பலர் மீண்டும் கிறித்தவ சமயத்திற்கே மாறினர்.
- தற்போது இடிந்தகரை மக்கள் கூடங்குளம் அணுமின் நிலைய பாதுகாப்பு ஏற்பாடுகள் போதுமானதாக இல்லை எனக்கருதி கூடங்குளம் அணுமின் நிலையத்தை மூடக்கோரி சு. ப. உதயகுமார் தலைமையில் இடிந்தகரை கிராம மக்கள் கூடங்குளம் அணுமின் நிலயத்தை மூடக்கோரி போராட்டங்களில் ஈடுபட்டுவருகின்றனர்.
# மைக்கேல் கிரேமர்

**மைக்கேல் இராபர்ட் கிரேமர்** (*Michael Robert Kremer*, பிறப்பு: நவம்பர் 12, 1964) அமெரிக்கப் பொருளியலாளரும், ஆர்வர்டுப் பல்கலைக்கழகப் பேராசிரியரும் ஆவார். 2019 ஆம் ஆண்டில் இவருக்கு பொருளியலுக்கான நோபல் நினைவுப் பரிசு, அபிஜித் பேனர்ஜீ, எஸ்தர் டுஃப்லோ ஆகியோருடன் இணைந்து, "உலகளாவிய வறுமையை ஒழிப்பதற்கான அவர்களின் சோதனை அணுகுமுறைக்காக" வழங்கப்பட்டது.
# டாம் வில்சு

**தாமஸ் வெண்ட்வொர்த் வில்ஸ் (Thomas Wentworth Wills** (19 ஆகஸ்ட்,1835 – 2 மே,1880) முன்னாள் ஆத்திரேலியத் துடுப்பாட்ட வீரர் ஆவார். ஆத்திரேலிய கால்பந்து விதிகளை வகுத்ததன் மூலம் பரவலாக அறியப்படுகிறார். நியூ சவுத் வேல்சில் உள்ள பிரித்தானிய காலனியில் ஒரு செல்வந்த குடும்பத்தில் பிறந்தார். இவரின் தந்தை ஓர் அரசியல்வாதி மற்றும் ஆயர் ஆவார். இவரின் தந்தையின் சொத்துக்கள் இருந்த ஹொரோடியோ வில்சில் வாழ்ந்து வந்தார். தற்போது அந்தப் பகுதி ஆத்திரேலியாவில் உள்ள விக்டோரியாவில் உள்ளது. அங்குள்ள உள்ளூர்ப் பழங்குடியின மக்களிடம் நட்புடன் பழகி அங்குள்ள மொழிகளைக் கற்றுக் கொண்டார்.இவருக்கு பதினான்கு வயதாக இருக்கும் போது இங்கிலாந்தில் உள்ள ரக்பி பள்ளியில் பயின்றார். அங்கு துடுப்பாட்ட அணியின் தலைவராகவும் இருந்தார். அதன் பின் கேம்பிரிட்ஜ் பல்கலைக்கழக துடுப்பாட்ட சங்கத்திற்காக ஆக்ஸ்போர்டு அணிக்கு எதிரான போட்டியில் விளையாடினார். மேலும் மரிலெபோர்ன் துடுப்பாட்ட சங்கம் மற்றும் கெண்ட் துடுப்பாட்ட அணி சார்பாக இவர் முதல் தரத் துடுப்பாட்டப் போட்டிகளில் விளையாடினார்.இவரின் தனித்துவமான பந்துவீச்சு காரணமாக இங்கிலாந்தில் உள்ள சிறந்த விளையாட்டு வீரர்களில் ஒருவராக அறியப்பட்டார்.  
1856 ஆம் ஆண்டில் விக்டோரியா அணிக்குத் திரும்பி அதன் தலைவராக விளையாடினார். காலணிகளுக்கு இடையிலான பல போட்டிகளில் இவரின் தலைமையிலான அணி வெற்றி பெற்றது. 1858 ஆம் ஆண்டில் கால்பந்து துடுப்பாட்ட சங்கம் அமைப்பதற்காகவும் அதற்கான விதிமுறைகளை வகுப்பதற்காகவும் இவர் அழைக்கப்பட்டார். 1859 ஆம் ஆண்டில் ஆத்திரேலியவில் " மெல்போர்ன் கால்பந்து துடுப்பாட்ட சங்கம் " உருவானது. அதன் விதிகளை உருவாக்கிய குழுவில் இவரும் இருந்தார். இவரும் இவரின் உறவினர் எச். சி. ஏ. ஹாரிசனும் அந்த விளையாட்டினை வளர்ச்சி பெறச் செய்வதற்காக தலைவராகவும், நடுவர்கள் மற்றும் நிர்வாகிகளாகவும் பணியாற்றினர்.  
வலதுகை மட்டையாளரும் வலதுகை மித வேகப் பந்துவீச்சாளருமான இவர் கேம்பிரிட்ஜ் துடுப்பாட்ட அணி, கெண்ட் மாகாணத் துடுப்பாட்ட அணி மற்றும் ஸ்பென்சர் வில்ஸ் துடுப்பாட்ட அணி ஆகிய அணிகளுக்காக விளையாடியுள்ளார். இதுவரை 37 முதல் தரத் துடுப்பாட்ட போட்டிகளில் விளையாடியுள்ள இவர் 602 ஓட்டங்களை எடுத்துள்ளார். அதில் ஒரு ஐம்ப்து ஓட்டங்களும் அடங்கும். பந்துவீச்சில் 1200 ஓட்டங்களுக்கும் அதிகமாக விட்டுக் கொடுத்து 130 இலக்கௌகளைக் கைப்பற்றியுள்ளார். அவரின் பந்துவீச்சு சராசரி 0.09 ஆக இருந்தது.
# டாம் வில்சு

## ஆரம்பகால வாழ்க்கை

வில்ஸ் ஆகஸ்ட் 19, 1835 இல் பிரித்தானிய காலணி ஆதிக்கத்தில் இருந்த மொலொன்கலோ சமவெளியில் பிறந்தார். தற்போது இந்த இடம் ஆத்திரேலியாவில் உள்ள நியூ சவுத் வேல்சில் உள்ளது. இவரின் பெற்றோரான ஹொரோசியோ மற்றும் எலிசபெத்திற்கு மூத்த மகனாகப் பிறந்தார்.
# டாம் வில்சு

## ரக்பி பள்ளி

பெப்ரவரி 1850 ஆம் ஆண்டில் இவரின் தந்தை இவருக்குப் பதினான்கு வயதாக இருக்கும் போது இங்கிலாந்திற்கு அனுப்பினார். இங்கிலாந்தின் பெருமைமிகு பள்ளியாகக் கருதப்பட்ட ரக்பி பள்ளியில் பயின்றார்.பின் ஐந்து மாதத்திற்குப் பிறகு கடற் பயனம் செய்வதற்காக இவர் இலண்டன் சென்றார். இவரின் பள்ளி விடுமுறைக் காலங்களில் இவரின் அத்தை வீட்டில் தங்கினார். பின்னர் கேம்பிரிட்ஜ் பல்கலைக்கழகத்தில் சட்டம் பயின்றார்.
# ஜிம் பர்க்

**ஜேம்ஸ் வாலஸ் பர்க் (**James Wallace Burke (12 சூன், 1930 – 2 பெப்ரவரி,1979) என்பவர் முன்னாள் ஆத்திரேலியத் துடுப்பாட்ட வீரர் ஆவார். இவர் ஆத்திரேலியத் துடுப்பாட்ட அணிக்காக 24 தேர்வுத் துடுப்பாட்ட போட்டிகளில் 1951 முதல் 1959 ஆம் ஆண்டு வரை விளையாடினார். இவர் 44 ஆட்டப் பகுதிகளில் விளையாடி டக்கில் (ஓட்டங்கள் எதுவும் எடுக்காமல்) ஆட்டமிழக்காதாவர் எனும் சாதனை படைத்தார்.
# ஜிம் பர்க்

## ஆரம்பகால வாழ்க்கை

பர்க் சிட்னியில் உள்ள மோச்மன் எனும் புறநகர்ப் பகுதியில் வளர்ந்தார். அதற்கு முன்பாக இவரது பெற்றோர் கெண்ட்டில் உள்ள புரூம்ளியில் வாழ்ந்து வந்தனர். இவரின் தாத்தாவான பெர்சி பர்க் கெண்ட் அணியின் குச்சக் காப்பாளராக விளையாடியுள்ளார். இவரின் தாய் கோல்ஃப் விளையாட்டு வீரர் ஆவார். பர்க் குழந்தைப் பருவத்திலேயே கோல்ஃப் மற்றும் துடுப்பாட்டம் போன்றவற்றை சிறப்பாக விளையாடினார். ஆனால் வயது குறைவாக இருந்த காரணத்தினால் அவருக்கு பல்கோவ்லா குழிப்பந்தாட்ட சங்கத்தில் இவரைச் சேர்க்கவில்லை. இவர் சிட்னி இலக்கணப் பள்ளியில் பயின்றார். தனது 14 ஆவது வயதில் இவர் முதலாவது முதல் தரத் துடுப்பாட்டப்போட்டியில் விளையாடினார். தனது 16 ஆம் வயதில் இவரின் சராசரி 94 ஆகும். இவரின் பள்ளியின் அதிகபட்ச சராசரி வைத்திருந்தவர் இவர் ஆவார். தனது 18 ஆவது வயதில் இவர் ஷெபீல்டு பருவப்போட்டிகளில் விளையாடினார். மேற்கு ஆத்திரேலியாவிற்கு எதிரான முதல் போட்டியில் இவர் மட்டையாட்டத்தில் இறுதிவரை ஆட்டமிழக்காமல் 76 ஓட்டங்களையும் இரன்டு இலக்குகளையும் கைப்பற்றினார்.  
தென்னாப்பிரிக்கத் துடுப்பாட்ட அணிக்கு எதிரான போட்டியிலிவர் தேர்வானார். அந்தத் தொடரில் இவர் சிறப்பான ஆட்டத்தினை வெளிப்படுத்தத் தவறினார். அதனால் அவர் அணியிலி இருந்து நீக்கப்பட்டார். பின் அவர் டிசம்பர் மாதத்தில் அவர் நாடு திரும்பினார். தெற்கு ஆத்திரேலியத் துடுப்பாட்ட அணிக்கு எதிரான போட்டியில் தனது 20 ஆம் வயதில் 62 ஒட்டங்களையும் பந்துவீச்சில் 54 ஓட்டங்களை விட்டுக் கொடுத்து 3 இலக்குகளைக் கைப்பற்றினார். பின் விக்டோரியா அணிக்கு எதிரான போட்டியில் இறுதிவரை ஆட்டமிழக்காமல் 162 ஓட்டங்களை எடுத்தார்.அதற்கு அடுத்த தேர்வுத் துடுப்பாட்டப் போடியில் 27 ஓட்டங்களி விட்டுக் கொடுத்து 6 இலக்குகளைக் கைப்பற்றினார். அதன் பிறகு ஐந்து போட்டிகள் கொண்ட ஷெஃபீல்டு தொடரில் இவர் 292 ஓட்டங்களையும் ஏழு இலக்குகளையும் கைப்பற்றினார்.
# நல்லமலா மலைகள்

**நல்லமலை மலைகள்** (நல்லமலா மலைத்தொடர்கள்) இந்தியா நாட்டில் உள்ள கிழக்கு குன்றுகளின் ஒரு பகுதி ஆகும்.இந்த மலைக்காடுகள் இந்திய நாட்டின் ஆந்திர மாநிலம் கர்நூல், நெல்லூர், குண்டூர், பிரகாசம், கடப்பா, சித்தூர் ஆகிய மாவட்டங்கள் மேலும் தெலங்காணா மாநிலம் மகபூப்நகர், நல்கொண்டா ஆகிய மாவட்டங்களில் பரவி இருக்கிறது. இது பொதுவாக வடக்கு-தெற்காக பரவி உள்ளது. சோழ மண்டலக் கடற்கரைக்கு இணையாக மேற்கே சும்மா 430 கிலோமீட்டர் தொலைவில் உள்ளது. இந்த மலைக்காடுகள் கிருஷ்ணா ஆறு மற்றும் வட பெண்ணை ஆறுக்கு இடையே அமைந்துள்ளது. இதன் வடக்கு எல்லை நீர் பாசன பகுதியாகவும் தெற்கு எல்லை திருப்பதி மலையுடன் இணைந்தும் உள்ளது.  
இது மிகவும் பழமைவாய்ந்த மலைக்காடுகள் ஆகும். இந்த மலைகள் பல ஆண்டுகளாக கடுமையான காலநிலை மற்றும் காற்று அரிப்பால் தாக்குதலுக்கு உள்ளாகுகிறது. மலைத்தொடரின் சராசரி உயரம் 520 மீட்டர் ஆகும். உயரிய சிகரங்களான பாய்ராணி கொண்டா 1100 மீட்டர், குண்டல் பரமேஸ்வரா 1048 மீட்டர் ஆகும். இந்த இரு சிகரங்களும் கம்பம் நகரத்திற்கு வடமேற்காக அமைந்துள்ளது. மற்றும் 800 மீட்டர் அளவுடைய பல சிகரங்கள் இந்த மலைத்தொடரில் அமைந்துள்ளது.
# நல்லமலா மலைகள்

## நிலவியல்

நல்லமலா மலைத்தொடரின் பாறைகள் கடப்பா கரும்பாறைகள் என அழைக்கப்படுகிறது. இது சுமார் 20,000 அடிகள் வரை தடிமன் கொண்டது ஆகும். இவைகள் பெரும்பாலும் ஒழுங்கற்ற கருங்கல்லால் ஆன குவார்ட்ஸ் பாறைகள் மற்றும் சில இடங்களில் மணற்கற்கலான பாறைகள் கொண்டது ஆகும். இங்குள்ள பாறைகள் மிகவும் ஒழுங்கற்றவையாகவும், மென்மையாகவும் இருக்கின்றன எனவே இங்கு வணிகச் சுரண்டல் சாத்தியமற்றதாக உள்ளது. இந்த பாறைகள் ஏறக்குறைய உலகின் பழமைவாய்ந்த மற்றும் மிகப்பெரிய எரிமலைக் குழம்பால் உருவாக்கப்பட்ட 10 கோடி ஆண்டுகளுக்கு முன்பே உருவான ஒரு மலைத்தொடர் ஆகும். இதற்கு சான்றாக பாறைகளில் காணப்படும் மடிப்புகள் அமைந்துள்ளது.
# நல்லமலா மலைகள்

## நிகழ்வுகள்

2009 ஆம் ஆண்டு செப்டம்பர் மாதம் 2 ஆம் நாள் பெல்-430 இடைநிலை வகையைச் சேர்ந்த வானுார்தி ஆந்திர மாநில முதலமைச்சர் திரு.எ. சா. ராஜசேகர், இரு விமானிகள், தலைமை பாதுகாவல் அதிகாரி மற்றும் தனி அலுவலர் ஆகியோரை சுமந்து சென்றது. நல்லமலா காட்டுப்பகுதியில் இவர்கள் வரும்போது மாயமானார்கள். சுமார் 24 மணிநேரத்தில் காவல்துறை, துணை இராணுவம், இந்திய இராணுவம், இந்திய விமானப்படை, இந்திய வின்வெளி ஆராய்ச்சி நிறுவனம் மற்றும் பலர் தேடுதலில் ஈடுபட்டு வானுார்தி பாகங்கள் 800 அடிகள் உயர பகுதியான பாவுராலு கொண்ட (புறாக்களின் மலை) என்ற மலை பகுதியில் நொறுங்கி காணப்பட்டது. எனவே அதில் பயணம் செய்த ஐவரும் உயிரிழந்ததாக அறிவிக்கப்பட்டனர். இதற்கு காரணம் கடுமையான காலநிலை நிலவியதே காரணம்.
# சகா (2019 திரைப்படம்)

**சகா** (sagaa) என்பது 2019 ஆம் ஆண்டு தமிழில் வெளிவந்த அதிரடி குற்ற திரைப்படம் ஆகும். முருகேஷின் இயக்கத்திலும், ஆர். செல்வகுமார் மற்றும் ராம்பிரசாத்தின் தயாரிப்பிலும் வெளியிடப்பட்டது. இத் திரைப்படத்தில் சரண், கிஷோர், ஶ்ரீ ராம் ஆகியோர் முன்னணி கதாப்பாத்திரத்தில் நடித்துள்ளனர். அய்ரா, நீராஜா, பாண்டி மற்றும் பிருத்வி ராஜன் ஆகியோர் துணை வேடங்களில் நடித்துள்ளனர். இசையமைப்பாளர் சபீர் பாடல் வரிகளை எழுதி, பின்னணி இசையை அமைத்துள்ளார். இந்த திரைப்படம் 1 பிப்ரவரி 2019 அன்று வெளியிடப்பட்டது.
# சகா (2019 திரைப்படம்)

## கதைச்சுருக்கம்

அநாதை சிறுவர்களான சத்யா (சரண்) மற்றும் கதிர் (பாண்டி) என்ற இரு நண்பர்கள் திருநங்கை ஒருவரினால் வளர்க்கப்படுகிறார்கள். அவர் சொத்து தகராறினால் அவரது சகோதரனால் கொல்லப்படுகின்றார். அவரின் மரணத்திற்குப் பழிவாங்குவதால் சத்யாவும், கதிரும் சிறையில் அடைக்கப்படுகின்றனர். சிறையில் ஏற்படும் தகராறுகளினால் கதிர் மற்றுமொரு சிறைக்கைதி கங்கா (பிருத்வி ராஜன்) என்ற ரவுடியால் கொல்லப்படுகிறார். கதிரின் மரணத்திற்கு காரணமான கங்காவை பழிவாங்குவதாக சத்யா சபதம் செய்கிறார். கங்கா சிறையில் இருந்து விடுதலையாகி செல்கிறார். சத்யா சிறையில் இருந்து தப்பிச் செல்வதற்காக பிற சிறைக் கைதிகளான சிவா (கிஷோர்), ஜாக்கி (ஶ்ரீ ராம்) ஆகியோருடன் நட்பாகிறார். மூவரும் சிறையில் இருந்து தப்பிச் செல்கையில் ஜாக்கி சிக்கிக் கொள்கிறார். தப்பிச் சென்ற சிவாவும் சத்யாவும் அவரவர் நோக்கங்களுக்கான பிரிந்து செல்கின்றனர். தப்பித்தவர்களை பிடிக்க வார்டன் செல்கிறார். வார்டனிடம் சிவா அகப்படுகிறார். வார்டன் சத்யா இருக்கும் இடத்தை காட்டித் தருமாறு சிவாவை மிரட்டுகிறார். சிவா தவறான இடத்தை காட்டியதற்காக வார்டனால் சுட்டுக் கொல்லப்படுகிறார். சத்யா அரோஹி என்ற பெண்ணை ரவுடிகளிடம் இருந்து காப்பாற்றுகிறார். கங்காவை தேடிச் சென்று சண்டையிடுகிறார். சண்டையின் இறுதியில் வரும் ஜாக்கி கங்காவை கொலை செய்கிறார். அவரது சகோதரி ஜெனி (காயத்ரி கிருஷ்ணா) கங்காவால் கொல்லப்பட்டார் என்றும் அதற்காக பழிவாங்கவே கங்காவை கொன்றதாக கூறுகிறார்.